Diari Oficial de la Generalitat Valenciana


Sumari del DOGV 6773, del 14-05-2012 (2012/4531)

RESOLUCIÓ de 27 d'abril de 2012, de la directora general de Tecnologies de la Informació de la Conselleria d'Hisenda i Administració Pública, per la qual es fa pública l'onzena relació d'adhesions acceptades de conformitat, de diverses entitats locals de la Comunitat Valenciana al conveni marc de col·laboració entre la Generalitat, les diputacions provincials i la Federació Valenciana de Municipis y Províncies, en matèria d'administració electrònica a l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6773

Data del DOGV
:   14-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4531


Data del document
:   27-04-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 27 d'abril de 2012, de la directora general de Tecnologies de la Informació de la Conselleria d'Hisenda i Administració Pública, per la qual es fa pública l'onzena relació d'adhesions acceptades de conformitat, de diverses entitats locals de la Comunitat Valenciana al conveni marc de col·laboració entre la Generalitat, les diputacions provincials i la Federació Valenciana de Municipis y Províncies, en matèria d'administració electrònica a l'àmbit de la Comunitat Valenciana. [2012/4531]  
El dia 3 de juliol de 2008 es va subscriure el conveni marc de col·laboració entre la Generalitat, les diputacions provincials i la Federació Valenciana de Municipis i Províncies en matèria d'administració electrònica a l'àmbit de la Comunitat Valenciana, que va ser publicat en el Diari Oficial de la Comunitat Valenciana, en data 4 d'agost de 2008, mitjançant una Resolució de 24 de juliol de 2008, del director general de Relacions amb les Corts i Secretariat del Consell, de la Conselleria de Presidència, la pròrroga del qual per al present any 2012 va ser subscrita per les parts el 23 de desembre de 2011.  
L'esmentat conveni preveu, en la seua clàusula segona, apartat 10, que les parts conveniants, per a impulsar l'administració electrònica a la Comunitat Valenciana, es comprometen formalment a promoure i facilitar la incorporació de les entitats locals a l'esmentat conveni, la qual cosa s'instrumenta a través de la subscripció per aquestes d'un protocol d'adhesió, que es recull en el seu annex I, així com de la seua acceptació de conformitat, bé per part de la Comissió Multilateral, prevista en la clàusula quarta del conveni o pel membre o membres, en què la dita comissió delegue tal competència, tot això subjectant-se als models normalitzats previstos en els annexos II i III, respectivament.  
  
Com que s'han produït les adhesions de diverses entitats locals a l'esmentat conveni marc, en els termes i condicions exposades, i havent sigut acceptades de conformitat en data 27 d'abril de 2012, per la directora general de Tecnologies de la Informació, càrrec en qui la Comissió Multilateral, en la seua reunió de 18 de novembre de 2011, va delegar tal compètencia, com a membre de ple dret de la mateixa, i de conformitat amb la clàusula quarta del conveni marc referenciat, procedeix la seua publicació oficial, que figura com a annex d'aquesta resolució, per a la seua plena eficàcia a partir del dia de la dita publicació.  
  
Tot l'anterior es resol en compliment del que estableix la clàusula segona, apartat 10, del conveni marc assenyalat, que disposa que les adhesions acceptades, de conformitat en els termes exposats, entraran en vigor a tots els efectes el dia que es publique en el Diari Oficial de la Comunitat Valenciana.  
  
València, 27 d'abril de 2012.- La directora general de Tecnologies de la Informació: Sofia Bellés Ramos.  
  
  
Annex  
  
Conformitat de la directora general de Tecnologies de la Informació, per delegació de la Comissió Multilateral de   
Seguiment, a les adhesions de diverses entitats locals   
de la Comunitat Valenciana  
  
D'acord amb el conveni marc de col·laboració en matèria d'Administració Electrònica en l'àmbit de la Comunitat Valenciana, subscrit en data 3 de juliol de 2008, entre la Generalitat, les diputacions de València, Alacant i Castelló, i la Federació Valenciana de Municipis i províncies, i amb la delegació de facultades realitzada per la Comissió Multilateral en la seua reunió de data 18 de novembre de 2011, i de conformitat amb les competències que assumix la direcció general de Tecnologies de la Informació en virtut del Decret 119/2011, de 9 de setembre, del Consell, se acorda:  
  
Únic. Donar la conformitat a les sol·licituds d'adhesió formulades pels següents ajuntaments i/o entitas locals:  
  
- Alcoi  
- Almedíjar  
- Benafer  
- Mancomunitat Serveis Socials El Comtat  
  
València, 27 d'abril de 2012.- La directora general de Tecnologies de la Informació (membre delegat de la Comissió Multilateral): Sofia Bellés Ramos.